
[bookmark: _Toc421196790]ORGANISERING AV NORSK IDRETT
Norges idrettsforbund og olympiske og paralympiske komité (NIF) består av 54 særforbund, 19 idrettskretser, 366 idrettsråd og 11 595 idrettslag.
Privatpersoner er medlem av idrettslag, som i sin tur er medlemmer av særforbund. Det er særforbundene som utgjør medlemsmassen hos NIF. Som øverste organisasjonsledd har NIF en rekke oppgaver på vegne av særforbundene og idrettskretsene. For eksempel jobber administrasjonen som kontakt med statlige organer, skriver søknader, driver viderefordeling av spillemidler og utvikler felles kurs og retningslinjer for alle sine medlemmer.
Kretsene er NIFs regionale administrative utposter og det er 1 i hvert fylke. Deres oppgave er blant annet å drive med veiledning av idrettslag i økonomiske, administrative og organisatoriske spørsmål. De behandler blant annet søknader om opptak i særforbundene på vegne av disse.
Særforbundene organiserer de ulike idrettsgrenene. Det overordnede sportslige ansvar tilfaller dette organisasjonsleddet og særforbundene legger blant annet til rette for konkurransevirksomhet og utvikling av idretten både nasjonalt og internasjonalt. Norges Amerikanske Idretters Forbund (NAIF) er et fleridrettsforbund og jobber for fire ulike idretter – amerikansk fotball, cheerleading, disksport og lacrosse. 
OPPSUMMERING:
Privatpersoner deltar i aktivitet i et idrettslag som driver én enkel idrett eller i en gruppe i et fleridrettslag. I saker vedrørende sportslige temaer forholder idrettslaget seg til det aktuelle særforbund. Idrettslag med kun én idrett forholder seg da kun til ett særforbund, mens for et idrettslag med turn, dans og cheerleading, for eksempel, er det da naturlig å være medlem av Norges Gym og Turnforbund, Norges Danseforbund og Norges Amerikanske Idretters Forbund.
I saker vedrørende administrative, juridiske eller økonomiske temaer er det idrettskretsen som idrettslagene skal forholde seg til. Mer informasjon om idrettens organisering ligger på NIF sine nettsider her. 
Idrettslag
Gruppe
NAIF
NIF
Idrettskrets

[bookmark: _Toc421196791]Opprettelse av gruppe i eksisterende idrettslag
Vi anbefaler alle som ønsker å opprette et nytt idrettslag om å først vurdere å starte en gruppe i et eksisterende idrettslag. Dette kan være et godt alternativ for mange da klubbdrift byr på ekstra arbeid, formalia og tilrettelegging. Ved å gå inn i et allerede eksisterende idrettslag har man mulighet til å bidra i drift, og samtidig fokusere på aktivitet, uten å gå gjennom prosessen av å etablere en ny klubb. 
Fremgangsmåten her er enkel – man finner et lokalt idrettslag og starter en dialog hvor man forhører seg om det er aktuelt å ta opp en ny gruppe i idrettslaget. Om styret i klubben er interessert fremlegges et forslag om opptak av en ny idrett ved klubbens årsmøtet. Om det blir vedtatt at klubben skal opprette en gruppe for denne nye idretten kan klubben søke til kretsen om opptak hos NAIF.

[bookmark: _Toc421196792]Opprettelse av ny klubb: Step-by-step
MERK: RØD TEKST I MAL INDIKERER OMRÅDER SOM SKAL FYLLES UT.
1. Initiativtakere forbereder og inviterer til stiftelsesmøte/konstituerende møte.
Invitasjonen kan sendes til et begrenset antall mennesker eller annonseres i media. Sakslisten til møtet skal gjøres tilgjengelig, enten i selve invitasjonen eller på nett e.l. og vises til i invitasjonen.
Det kan lønne seg å kontakte idrettskretsen på dette tidspunktet for å forsikre seg om alt gjøres korrekt og at det planlagte navnet for idrettslaget er innenfor retningslinjene, m.m.
Se MAL_Invitasjon og saksliste for stiftelsesmøte.

2. Stiftelsesmøtet gjennomføres og møteprotokoll produseres.
Gangen i stiftelsesmøtet skal følge sakslisten, det samme bør protokollføringen. 
Se MAL_Protokoll for stiftelsesmøte, MAL_Medlemsliste og NIF sin nettside for siste versjon av Lovnorm for idrettslag.

3. Ved vedtak om stiftelse, utfylt lovnorm og ferdig protokoll kan man søke om opptak i NAIF.
Søknaden sendes inn elektronisk – klikk her eller besøk NIF sine nettsider. Stiftelsesprotokoll og utfylt lovnorm skal legges ved i søknaden.

Lykke til med prosessen og ta gjerne kontakt med idrettskretsen om noe er uklart.
[bookmark: _Toc421196793]møtegang: Notater til Invitasjon, Saksliste, lovnorm og Protokoll
[bookmark: _Toc421196794]INVITASJON
Malen på invitasjonen er kun et forslag til hva som bør være med som et minimum – innkalling til dato, tid og sted, samt kontaktinformasjon til initiativtaker. Her kan man for eksempel også velge å legge til S.U/RSVP, en linje om bakgrunn, personlig invitasjon eller annen informasjon man ønsker å formidle.

[bookmark: _Toc421196795]MØTET
Ved stiftelse av et idrettslag må det foreligge en saksliste og det skal føres protokoll da Brønnøysundregistrene krever denne type protokoll ved registrering av en ny forening. Vedlagt ligger både mal for saksliste (sammen med mal for invitasjon) og mal for protokoll. Disse inneholder det som anbefales som et minimum. Det tilrås at man følger vedlagte sakliste på stiftelsesmøte og at protokollen følger vedlagte mal, disse dokumentene er korresponderende. 
Andre aktuelle saker kan selvfølgelig inkluderes. Eksempler på dette kan være:
· Vedta organisasjonsplan for idrettslaget
· Budsjett
· Utbygging av idrettsanlegg
· Draktfarge
· Logo
· Vedta eventuell prokura i forhold til Brønnøysundregistrene. (Se nærmere info på brreg.no. Husk at eventuelle avtaler mellom idrettslaget og andre skal godkjennes av aktuelle særforbund.)
Under følger en trinnvis gjennomgang av sakslisten, hva som skal snakkes om og vedtas ved hvert punkt, samt kommentarer til hvordan dette føres i protokollen.
ÅPNING
Initiativtaker bør orientere litt om bakgrunnen for møtet.
Det er en fordel at protokollen inneholder denne orienteringen.
Hvem er til stede: Opplisting av hvem som er til stede. Navn, adresse og fødselsdato skal være med i protokollen. Tabellen i malen kan utvides.

SAK 1: VALG AV
· Ordstyrer/dirigent
· Møtesekretær
· To personer til å underskrive protokollen
Ved møteslutt kan det være lurt at alle som var til stede underskriver stiftelsesprotokollen. Tenk historie. Hvis en følger et slikt opplegg trenger en ikke å velge to til å underskrive protokollen på "vegne av alle".

SAK 2: ETABLERING AV NYTT IDRETTSLAG
Diskuter om det er riktig å stifte et nytt idrettslag eller om man bør vurdere å gå inn som gruppe i et allerede eksisterende idrettslag.
Vedtak om stiftelse og hvilke idrettsgrener som tas opp.

SAK 3: NAVN PÅ IDRETTSLAGET
Navnet godkjennes av idrettskretsen og må følge NIFs forskrift om navn på idrettslag. Ta kontakt med idrettskretsen i forkant av møtet om dere er i tvil om navnet. 
Under er de viktigste punktene fra forskriftene, mer detaljer ligger på nett her. 
· Navnet:
· Skal gi en troverdig og lettforståelig ramme omkring laget. Navnet skal være kort, enkelt og meningsfylt.
· Skal vise at det er et idrettslag ved å bruke f.eks. lag/klubb/forening i navnet.
· Skal helst referere til sted/område/kommune.
· Skal være norsk eller samisk, kan også være hentet fra mytologien. Dersom samisk navn benyttes, må idretten i idrettslagsnavnet være på norsk (for eksempel Duoddara Fotballklubb).
· Kan unntaksvis være utenlandsk i idretter hvor utenlandsk terminologi er vanlig.
· Navn som ikke er tillatt:
· Navn som allerede er i bruk av lag tilsluttet NIF.
· Navn på avdøde eller nålevende personer.
· Fylkes- eller landsdelsnavn.
· Sjikanerende, diskriminerende og blasfemiske navn.
· Utenlandske navn når navnet ikke har noen direkte tilknytning til idretten(e) som laget skal drive, eller til nasjonalitet eller etnisk bakgrunn til lagets medlemmer.
· Navn på næringsdrivende juridisk person.
Vedtak om navnet på idrettslaget.

SAK 4: LOV FOR IDRETTSLAGET
Lovnovnorm for idrettslag må følges, den finnes her.
Fyll inn det som mangler:
· Navn og stiftelsesdato (i innledningen)
· Dere må vedta kommunetilhørighet (§2 Organisasjon). Kommunenavn og navn på idrettsråd, som er identisk med kommunenavnet må fylles inn. NB! Det er noen kommuner hvor det ikke er opprettet idrettsråd. I Oslo må bydel velges.
· Det må vedtas hvilken måned årsmøte skal avholdes hvert år (§13 Årsmøtet). Årsmøtet må avholdes i tidsrommet januar til juni.
· Det må vedtas hvor mange styremedlemmer og varamedlemmer man skal ha (§15 Årsmøtets oppgaver) Minimumskrav er ett styremedlem og ett varamedlem i tillegg til styreleder og nestleder.
Vedtak om at lovnorm for idrettslag i utfylt stand er idrettslagets gjeldende lov.

SAK 5: MEDLEMSKONTINGENT
Et idrettslag kan ikke ha ulike type medlemskap – enten er man medlem eller ikke, men årsmøtet kan vedta forskjellige kontingentsatser (se eksempel i MAL_Medlemsliste). Et medlemskap gir fulle rettigheter i klubben, som for eksempel stemmerett på årsmøtet dersom en er over 15 år. 
Et idrettslag kan i tillegg til medlemskontingent ha en treningsavgift for å delta på ulike aktiviteter i idrettslaget. Treningsavgift kan fastsettes av enten årsmøtet eller styret i idrettslaget. Medlemsavgift og treningsavgift må alltid være to separate avgifter.
Vedtak om medlemskontingentens størrelse og eventuelt andre kontingentsatser klubben vil implementere. 

SAK 6: VALG
Foreta valg i henhold til loven som er vedtatt i sak 4.
Det er minimum 10 verv som skal fylles, dette krever at 10 personer som skal være medlem av idrettslaget og er over 15 år, er forespurt og har takket ja. Husk å sjekke at kandidater møter kravene i reglene for kjønnsfordeling og valgbarhet og jf. §§ 5, 6,7 og 8 i lovnorm.
Det skal velges:
· Leder
· Nestleder
· Minimum 1 styremedlem (se sak 4)
· Minimum 1 varamedlem
· 2 revisorer
· Valgkomité med leder, 2 medlemmer og 1 varamedlem
Samme person kan ikke velges til flere av de ovennevnte vervene jf. lovnorm § 6 (3).

SAK 7: MEDLEMSKAP
Her skal man vedta at man skal melde seg inn i Norges idrettsforbund og aktuelle særforbund.
(Eksempelvis Norges Skiforbund, Norges Kampsportforbund osv.)
Vedtak om at man skal søke medlemskap i Norges idrettsforbund og NAIF. 

[bookmark: _Toc421196796]opptak i norges amerikanske idretters forbund
[bookmark: _GoBack]Søknad om opptak i Norges Idrettsforbund, og dermed i aktuelt særforbund, behandles av klubbens tilhørende idrettskrets på vegne av særforbundet. Dette skal nå gjøres elektronisk – skjema finner du her. Om du opplever problemer med dette, ta kontakt med din idrettskrets. En oversikt over landets 19 idrettskretser finner du på NIF sine hjemmesider her.

